Kombuiswenke: Wat is die verskil tussen koekmeel, broodmeel en bruismeel? | Maroela Media
Koekmeel word gemaak van sagte koring en het 'n fyn tekstuur. Dit is ideaal vir die maak van koeke, koekies, en fyngebak wat nie veel hoef te rys nie en wat sag en krummelrig moet wees.
Broodmeel is ongebleikte harde koring, en dit het 'n hoër gluten-inhoud as koekmeel. Brode het meer gluten nodig, want dit verskaf die elastisiteit wat nodig is om 'n goeie brooddeeg te maak. Broodmeel is ideaal vir die maak van brood, want dit is nie so lig en sag soos koekmeel nie.
Bruismeel is koekmeel met ryselemente in. Bruismeel het reeds sout en bakpoeier in, wat addisioneel bygevoeg sou word by 'n resep wat koekmeel gebruik. Indien 'n resep wel bruismeel gebruik, maar jy het slegs koekmeel in jou koskas, kan jy eenvoudig 1 teelepel bakpoeier en ¼ teelepel sout vir elke koppie koekmeel gebruik.